Foto: Tribuna.com «Real» klubi futbolchilari o‘rtasida muammolar paydo bo‘la boshladi, deb yozmoqda Diario Gol. Manba bergan xabarga ko‘ra, madridliklarning bir qator futbolchilari Krishtianu Ronalduning xatti-harakatlaridan norozi bo‘lib chiqqan. Portugaliya terma jamoasi hujumchisiga birinchi bo‘lib Isko qarshi chiqqan. Ispaniyalik futbolchini keyinchalik Serxio Ramos, Marko Asensio, Dani Sebalos va Lukas Vaskes qo‘llab-quvvatlagan. Qayd qilinishicha, yuqorida ko‘rsatib o‘tilgan futbolchilar Ronalduning egoistligidan noligan va jamoaning muvaffaqiyatsizliklarida aybdor sifatida ko‘rsatgan. Eslatib o‘tamiz, Ispaniya chempionatining ortda qolgan 18-turidan so‘ng, 17 uchrashuv o‘tkazgan «Real» peshqadam «Barselona»dan 16 ochko ortda qolgan holda, turnir jadvalida bor-yo‘g‘i 4-o‘rinda bormoqda.